title: Laco de Starnberg
text: O laco de Starnberg (en alemán Starnberger See) ye un laco que se troba en Bavera, bells 25 km a lo sudueste de Múnich. Ye lo quinto laco mas gran d'Alemanya en superficie y lo segundo mas gran en volumen nomás dezaga d'o laco de Gostanza. O laco estió creyau entre l'Edat de Chelo y tien una solenca isla clamada Roseninsel. Quantos barcos recorren lo laco en os meses d'estiu dende 1851.
  
  Toponimía 
  O suyo nombre mas antigo d'o qual se tiene constancia ye Uuirmseo en un documento de 818. En o sieglo XIV o suyo nombre yera Wirmsee, derivau d'o río Wirm (en l'actualidat clamau Würm). En o sieglo XIX se cambió lo suyo nombre a Würmsee.
  Con a plegada d'o ferrocarril en zaguerías d'o sieglo XIX lo nombre d'a gara Starnberg se fació tan popular que finalment o laco cambió lo suyo nombre enta Starnberger See (en aragonés laco de Starnberg) en 1962.
  
  Lugars que rodeyan lo laco 
   Starnberg 
   Berg
   Münsing
   Seeshaupt 
   Bernried am Starnberger See 
   Tutzing 
   Feldafing 
   Pöcking
  
  Referencias
  
  Bibliografía 
    Martinus Fesq-Martin, Amei Lang, Michael Peters: Der Starnberger See – Natur- und Vorgeschichte einer bayerischen Landschaft, Pfeil, 2008, ISBN 978-3-89937-090-4.
  
  Lacos de Bavera